**Príloha č. 1 - Opis predmetu zákazky**

Verejný obstarávateľ **Správa telovýchovných a rekreačných zariadení hlavného mesta Slovenskej republiky Bratislavy, Junácka 4, 831 04 Bratislava, IČO: 00179663** zadáva zákazku s názvom „**Nákup tovaru do bufetov - mäsové výrobky**“.

„Výzva č. 15 Nákup tovaru do bufetov – mäsové výrobky“ sa zadáva v rámci DNS „Nákup potravín, nápojov a príbuzných produktov“, vyhláseného verejným obstarávateľom Hlavné mesto SR Bratislava. Kompletné informácie o predmetnej výzve nájdete na tejto adrese:

<https://josephine.proebiz.com/sk/tender/64099/summary>

Predmetom výzvy je nákup párkov v surovom stave a tepelne upravených klobás - upečených na grile, uskladnených a dodaných v ohrevných nádobách, ktoré spĺňajú hygienické štandardy a zabezpečujú udržiavanie teploty upečených klobás pre bufety v TIPOS Aréna Zimný štadión Ondreja Nepelu a Zimný štadión Harmincova. Dodanie tovaru je potrebné uskutočniť najneskôr do 24 hodín od potvrdenej objednávky, pričom samotné dodanie a vyloženie tovaru bude realizované v mieste určenom verejným obstarávateľom v súlade s príslušnými legislatívnymi a hygienickými predpismi najneskôr max. 30 minút pred otvorením brán štadióna počas jednotlivých podujatí. V prípade, že verejný obstarávateľ počas podujatia vypredá predmetný tovar, dodávateľ je schopný zabezpečiť opätovné dodanie predmetného tovaru, a to v rovnakej kvalite a tepelnej úprave do 45 minút od objednávky (počas prebiehajúceho podujatia v TIPOS Aréna Zimný štadión Ondreja Nepelu), a to minimálne v množstve 20% z pôvodnej objednávky.

Množstvá sú určené ako predpokladané, a nie sú pre verejného obstarávateľa záväzné, nakoľko sa ich počet počas zmluvného vzťahu môže zmeniť. Bližší opis predmetu zákazky je uvedený v nižšie uvedenej tabuľke pri jednotlivých položkách.

**Špecifikácia minimálnych požiadaviek pre dodávané tovary**

|  |  |  |  |
| --- | --- | --- | --- |
| **Názov tovaru** | **Merná jednotka** | **Predpokladaný odber ks** | **Počet ks v balení** |
| Klobása zipser - upečenáHmotnosť 1 ks minimálne 140 gZloženie výrobku:Bravčové mäso, Slanina, Jedlá soľ, Konzervačná látka: dusitan sodný, Paprika sladká, Paprika pálivá, Rasca, Čierne korenie, Cesnak, Cukor. Na 100g hotového výrobku bolo použitých min. 107g bravčového mäsa. Výrobok plnený do baranieho čreva. | ks | 6000 | 1 |
| Párky zipser - surovéHmotnosť 1 ks minimálne 40 gZloženie výrobku:Bravčové a hovädzie mäso min. 71%, Bravčová slanina, Pitná voda, Bravčové kože, Jedlá soľ, Konzervačné látky: dusitan sodný, octany sodné, Zmes korenia a extrakty korenín, Zvýrazňovač chuti: glutaman sodný, Antioxidant: kyselina askorbová, Živočíšna (bravčová) bielkovina, Stabilizátory: difosforečnany, trifosforečnany, Cesnak, Výrobok plnený do baranieho čreva. | ks | 12000 | 1 |

V prípade, že Súťažné podklady, alebo ich ľubovoľná časť uvádza komerčný názov výrobku a/alebo výrobcu, resp. typové radové resp. iné označenie spojené s jediným výrobcom, sa tento výrobok uvádza ako referenčný, pričom platí, že uchádzač je oprávnený ponúknuť kvalitatívny ekvivalent takéhoto výrobku. Dôkazné bremeno kvalitatívnej ekvivalencie znáša uchádzač predložením certifikátu, resp. katalógového listu alebo iného dokumentu obsahujúceho popis kvalitatívnych vlastností ponúkaného ekvivalentného výrobku. Zoznam ekvivalentov predloží uchádzač v ponuke spolu s dokumentami obsahujúcimi popis kvalitatívnych vlastností.